ito', lalong mahal baga sa capatid na dalaua, salang malingat sa mata nang caniyang haring ama. para parang nag aaral ang manga anac na mahal, malaqui ang catouaan nang hari nilang magulang. ay ano', nang matuto na yaong tatlong anac niya, ay tinauag capagdaca nitong daquilang monarca. lumapit na capagcuan ang tatlong principeng mahal, cordero', siyang cabagay nag aantay pag utusan. anang hari ay ganito caya co tinauag cayo, dito sa itatanong co ay sabihin ang totoo. linoob nang dios ama na cayo', nangatuto na, mili cayo sa dalaua magpare magcorona. ang sagot nila at saysay sa hari nilang magulang, capua ibig magtangan nang corona', cetrong mahal. nang ito ay maringig na nang haring canilang ama, pinaturuan na sila na humauac nang espada. sa dios na calooban sa canilang pag aaral, di nalao', natutuhan ang sa armas ay pagtangan. ito', lisanin co muna yaong pagcatuto nila, at ang aquing ipagbadya itong daquilang monarca.